text: VUC fyrer yderligere 60 medarbejdere
  25 oktober 2018 kl. 14.21
  VUC Syd skal endnu en gang gennem en fyringsrunde. Skolens ledelse har torsdag varslet, at de påtænker at nedlægge 60 stillinger.
  VUC Syd har torsdag varslet skolens ansatte, at de vil nedlægge 60 stillinger som led i genopretning af skolens økonomi og tilpasning til et faldende elevtal.
  - Vores ambition er, at én af de muligheder, vi skal kunne præsentere for styrelsen til januar, er et fortsat selvstændigt VUC-tilbud. Men det kræver, at vi hurtigt får tilpasset omkostningerne, og her kommer vi desværre ikke uden om også at se på medarbejderomkostningerne, siger formand Laust Joen Jakobsen i en pressemeddelelse. 
  Laust Joen Jakobsen oplyser samtidig, at de også vil finde andre besparelser ved blandt andet at sælge skolens kunst, noget af inventaret samt en række biler.
  VUC’s direktør Asbjørn Nielsen er blevet bedt om at igangsætte forhandlinger med medarbejderrepræsentanterne.
  - Vi er nødt til det, der er ingen vej uden om, sådan som økonomien ser ud, siger Asbjørn Nielsen til TV SYD.
  Til trods for de tidligere gennemførte besparelser viser budgettet for 2018 et forventet underskud på cirka 60 millioner kroner.
  Det foreløbige budget for 2019 viser også et forventet underskud på cirka 50 millioner kroner, hvis ikke omkostningerne tilpasses. 
  Ifølge direktøren er det særligt afskedigelser på området for almen voksenuddannelse, avu, hvor nedgangen i elever har været særlig markant. Derudover er der lagt op til at skære på administration og ledelse, ligesom planerne også omfatter en fuldstændig nedlukning af VUC Syds kantinetilbud.
  Skolen nedlagde den 19. juni i år 71 stillinger i forsøget på at redde skolens økonomi. 47 fastansatte medarbejdere blev fyret og 24 tidsbegrænsede stillinger nedlagt.
  Hvis samtlige 60 medarbejdere i denne fyringsrunde må forlade VUC Syd, går den skandaleramte uddannelsesinstitution fra at have 310 ansatte til 179 medarbejdere.
  VUC Syd-sagen kort fortalt
  Den 11. september afsatte Styrelsen for Undervisning og Kvalitet bestyrelsen på VUC Syd og indsatte et nyt midlertidigt styre. Det skete på baggrund af et massivt overforbrug på VUC Syd, der har givet uddannelsesinstitutionen en kritisk økonomisk status, som det midlertidige styre nu skal forsøge at løse.
  Sagen startede helt tilbage i juni 2017, hvor Radio24syv bragte historier om overforbruget. Læs om hele forløbet her.
  FORLØBET OM VUC SYD
  Sagen begynder at rulle14. juni 2017:Efter mediestorm: VUC Syds direktør fratræder øjeblikkeligt15. juni 2017:VUC Syd brugte 3,9 millioner kroner på udlandsrejser20. juni 2017:VUC efter massiv kritik: Vi fortryder ikke forbrug6. juli 2017:VUC SYD købte Apple-ure for over 40.000 kroner til ledelsenUndervisningsministeriet griber ind12. september 2017:VUC Syd står skoleret for undervisningsministeriet13. september 2017:Skandaleramt skole er blevet meldt til politiet for flere forholdH.P. Geil bebuder stop som formand3. januar 2018:Geil stopper i VUC til aprilRapport retter hård kritik31. januar 2018:Sønderlemmende kritik af VUCH.P. Geil: Vi tager rapporten særdeles alvorlig2. februar 2018:VUC Syd-sag skal alligevel efterforskes af politiet19. februar 2018:
  
  